रम्माण की इन आयोजन में ढोल, दमाव, झांझर तथा मंजीरे का प्रयोग किया जाता है। वस्त्र-परिधानों में घाघरा, चुड़ीदार पैजामा, रेशमी साफे, कमर बंद आदि प्रयुक्त होते हैं। काल्पनिक पात्र तथा विदूषक अपनी कल्पना के अनुसार हास्य उत्पन्न करने के लिए मेंकअप करते हैं। छुट-पुट रूप से आधुनिक सौन्दर्य प्रसाधनों का भी प्रयोग किया जाता है। मेकअप तथा वस्त्र-परिधानों में ठेठ स्थानीयता होती है। आधुनिकता और बनावटीपन कम। सादगी तथा सरलता इन प्रस्तुतियों की खूबसूरती है।